A Holland labdarúgó-szövetség Játékvezető Bizottsága (JB) terjesztette fel nemzetközi játékvezetőnek, a Nemzetközi Labdarúgó-szövetség (FIFA) 1950-től (tartotta) tartja nyilván bírói keretében. Több nemzetek közötti válogatott és klubmérkőzést vezetett, vagy működő társának partbíróként segített. Második nemzetközi mérkőzését, az angol–belga találkozót "véletlenül" látta Sir Stanley Rous is. Egy játékvezető életében kell lenni "véletlennek" (szerencsének), ezek a véletlenek nagyon komolyan meghatározzák sportpályafutását. Hivatalos szereplője lett az 1953-ban az évszázad mérkőzésének, az Anglia – Magyarország válogatott találkozónak. Ennek a mérkőzésnek azért volt nagy jelentősége, mert a kontinensről érkező csapatok 90 éve nem tudták legyőzni az angol válogatottat. Nemzetközi játékvezetőként Európában az egyik legismertebb, legnépszerűbb játékvezető. Egy alkalommal a FIFA JB 3 hónapra felfüggesztette működési jogát, mert egy mérkőzés után "összeverekedett a nézőkkel". A holland nemzetközi játékvezetők rangsorában, a világbajnokság-Európa-bajnokság sorrendjében többedmagával a 10. helyet foglalja el 8 találkozó szolgálatával. Az aktív nemzetközi játékvezetéstől 1965-ben búcsúzott. Nemzetközi mérkőzéseinek száma: 133. Válogatott mérkőzéseinek száma: 41.